|  |
| --- |
| **Projektas** |
| **PLUNGĖS RAJONO SAVIVALDYBĖS TARYBA** |
| **SPRENDIMAS** |
| **DĖL sutikimo reorganizuoti plungės VAIKŲ GLOBOS NAMUS prijungimo prie plungės socialiniŲ paslaugų centro būdu** |
| 2018 m. gegužės 24 d. Nr. T1-  Plungė |

Vadovaudamasi Lietuvos Respublikos civilinio kodekso 2.97 straipsnio 3 dalimi, 2.99 straipsnio 1 ir 2 dalimis, 2.101 straipsniu, Lietuvos Respublikos vietos savivaldos įstatymo 16 straipsnio 2 dalies 22 punktu, Lietuvos Respublikos biudžetinių įstaigų įstatymo 4 straipsnio 2 dalimi, 3 dalies 4, 7 punktais, 4 dalimi, 13 straipsnio 3 dalimi, 14 straipsnio 3 dalimi, Lietuvos Respublikos socialinių paslaugų įstatymo 13 straipsnio 4 dalies 6 punktu, Plungės rajono savivaldybės taryba n u s p r e n d ž i a:

1.Sutikti reorganizuoti biudžetinę įstaigą Plungės vaikų globos namus, prijungiant ją prie biudžetinės įstaigos Plungės socialinių paslaugų centro iki 2018 m. rugsėjo 1 d.

2.Nustatyti, kad:

2.1. reorganizavimo tikslas – bendruomenėje kompleksiškai teikti socialines paslaugas socialinės rizikos veiksnius patiriančioms šeimoms ir tėvų globos netekusiems vaikams, užtikrinti racionalų socialinių paslaugų organizavimui skirtų lėšų panaudojimą, optimizuoti socialines paslaugas teikiančių įstaigų tinklą, plėtoti geros kokybės socialinių paslaugų organizavimą Plungės rajono savivaldybėje;

2.2. reorganizavimo būdas – prijungimas;

2.3. reorganizuojama biudžetinė įstaiga - Plungės vaikų globos namai, kodas 190989084, adresas: V. Mačernio g. 31, LT-90132 Plungė;

2.4. reorganizavime dalyvaujanti biudžetinė įstaiga – Plungės socialinių paslaugų centras, kodas 271759610, adresas: Mendeno g. 4, LT-90143 Plungė;

2.5. po reorganizavimo veiksianti biudžetinė įstaiga – Plungės socialinių paslaugų centras, kodas 271759610, adresas: Mendeno g. 4, LT-90143 Plungė, kuri vykdys Globos centro ir tėvų globos netekusių vaikų trumpalaikės ir ilgalaikės socialinės globos teikimo ir organizavimo funkcijas;

2.6. po reorganizavimo veiksiančios biudžetinės įstaigos savininko teises ir pareigas įgyvendinanti institucija – Plungės rajono savivaldybės taryba.

3. Įpareigoti Plungės vaikų globos namų ir Plungės socialinių paslaugų centro direktorius:

3.1. iki 2018 m. birželio 24 d. Lietuvos Respublikos civilinio kodekso ir Lietuvos Respublikos biudžetinių įstaigų įstatymo 14 straipsnio 6 dalyje nustatyta tvarka parengti Plungės vaikų globos namų ir Plungės socialinių paslaugų centro reorganizavimo sąlygų aprašą bei jį paskelbti viešai vieną kartą visų reorganizavime dalyvaujančių biudžetinių įstaigų nuostatuose nurodytuose šaltiniuose ir Lietuvos Respublikos biudžetinių įstaigų įstatymo nustatyta tvarka pranešti raštu visiems šių įstaigų kreditoriams.

3.2. Teisės aktų nustatyta tvarka įstaigos reorganizavimo sąlygų aprašą ne vėliau kaip pirmą viešo paskelbimo apie jų parengimą dieną pateikti Juridinių asmenų registrui.

4. Pavesti Plungės rajono savivaldybės administracijos direktoriui spręsti organizacinius klausimus, susijusius su Plungės vaikų globos namų ir Plungės socialinių paslaugų centro reorganizavimu.

Savivaldybės meras

SUDERINTA: Administracijos direktorius  Juristas

Kalbos tvarkytojas

Gintaras Bagužis  S. Žilinskas Algirdas Eidukaitis

Sprendimą rengė Genovaitė Vasylienė

Teisės aktų projektų numatomo teisinio reguliavimo

poveikio vertinimo rezultatų pateikimo tvarkos aprašo

priedas

**PLUNGĖS RAJONO SAVIVALDYBĖS ADMINISTRACIJOS SOCIALINĖS PARAMOS SKYRIUS**

**AIŠKINAMASIS RAŠTAS**

**PRIE SPRENDIMO PROJEKTO**

**„DĖL sutikimo reorganizuoti plungės VAIKŲ GLOBOS NAMUS prijungimo prie plungės socialiniŲ paslaugų centro būdu“**

(sprendimo, įsakymo, potvarkio pavadinimas)

2018 m. gegužės 8 d.

Plungė

**1. Parengto teisės akto projekto tikslai -** reorganizuoti Plungės vaikų globos namus prijungimo prie biudžetinės įstaigos Plungės socialinių paslaugų centro būdu. Sprendimu šių įstaigų vadovai įpareigoti parengti reorganizavimo sąlygų aprašą ir jį paskelbti spaudoje bei pateikti valstybės įmonės Registrų centro Telšių filialui.

**2. Teisės akto projekto esmė**, **rengimo priežastys ir motyvai.**

Siekiama sukurti kompleksiškai teikiamas socialines paslaugas šeimoms, patiriančioms socialinės rizikos veiksnius (socialinės rizikos šeimoms), ir tėvų globos netekusiems vaikams, taip pat optimizuoti socialines paslaugas teikiančių įstaigų tinklą, plėtoti geros kokybės socialinių paslaugų organizavimą savivaldybėje. Planuojama racionaliau panaudoti socialinių paslaugų organizavimui skirtas lėšas, mažinti administravimo išlaidas, racionaliai paskirstyti ir naudoti turimus išteklius, garantuoti socialinių paslaugų teikimo šeimai ir vaikui nuoseklumą.

**3. Lėšų poreikis (jeigu teisės aktui įgyvendinti reikalingos lėšos).**

Planuojama racionaliau panaudoti materialines priemones ir valstybės bei Savivaldybės biudžeto lėšas.

**4. Laukiami rezultatai.**

Po reorganizavimo Socialinių paslaugų centras galės kompleksiškai teikti ir organizuoti prevencines paslaugas socialinės rizikos veiksnius patiriančioms šeimoms ir socialinės globos paslaugas tėvų globos netekusiems vaikams.

Vadovaujantis Socialinių paslaugų katalogu, kuriame apibrėžiamos socialinių paslaugų rūšys ir paslaugų teikėjai, Socialinių paslaugų centras teikia:

* Socialinių įgūdžių ugdymo ir palaikymo paslaugas Plungės mieste socialinės rizikos

šeimoms, auginančioms nepilnamečius vaikus. Plungės rajono savivaldybėje iš viso yra 177 šeimos, jose auga 403 nepilnamečiai veikai, iš jų Plungės mieste yra 64 šeimos ir jose augantys 139 veikai. Jiems paslaugas teikia 18 darbuotojų (16,5 etato), iš kurių 8 darbuotojai (6,5 etato) dirba Socialinių paslaugų centre. Vaiko teisių apsaugos pagrindų įstatymas numato, kad nuo 2018 m. liepos 1 dienos Socialinių paslaugų centre turės pradėti dirbti atvejo vadybininkai, kurie koordinuos kompleksinės pagalbos vaikui ir jo atstovams pagal įstatymą teikimą, vertins šeimos pagalbos poreikius, sudarys pagalbos planus, vykdys stebėseną. Keisis socialinių darbuotojų vienu metu prižiūrimų šeimų skaičius nuo 10 iki 15, atvejo vadybininkų maksimalus vienu metu prižiūrimų šeimų skaičius gali būti 30-40. Šių darbuotojų darbo užmokestis skiriamas iš valstybės biudžeto lėšų, tačiau Savivaldybė turi prisidėti prie šios paslaugos teikimo - aprūpinti transportu, apsaugos priemonėmis, drausti nuo nelaimingų atsitikimų darbe. Šių paslaugų organizavimo ir teikimo tikslas - padėti šeimai įveikti iškilusius socialinius sunkumus ir išvengti galimų vaiko teisių pažeidimų, dėl ko vaikai gali būti atskiriami nuo šeimos.

* Vykdo Globos centro funkcijas, kurios glaudžiai susijusios su tėvų globos netekusiais

vaikais. 2 atestuoti GIMK darbuotojai teikia pagalbą globėjams (rūpintojams) ir įvaikintojams -vykdo globėjų (rūpintojų) atranką, organizuoja mokymus, teikia konsultacijas ir paruošia globėjus, įtėvius vaikų globai. Nuo 2018 m. liepos 1 dienos pradės organizuoti Budinčių globotojų veiklą – sudarys veikos organizavimo sutartis ir perduos laikinai likusius be tėvų globos vaikus priežiūrai iki 12 mėn laikotarpiui. Globos centras bus atsakingas už kiekvieno vaiko, laikinai paimto iš šeimos, taip pat vaiko, likusio be tėvų globos, kuriam teismo sprendimu nustatyta nuolatinė globa, apgyvendinimą pas Budinčius globotojus, Socialinius globėjus, Globėjus giminaičius ar Bendruomeniniuose vaikų globos namuose. Centras rengs ir įgyvendins individualius pagalbos vaikui planus; organizuos atokvėpio paslaugas ir teiks metodinę pagalbą globėjams, įtėviams, Bendruomeniniams globos namams. Šiems darbams vykdyti Globos centras turi turėti vadovą (direktoriaus pavaduotoją), globos koordinatorių, socialinį darbuotoją, 2 GIMK darbuotojus (jau dirbančius) ir kt. specialistus.

Plungės vaikų globos namai:

* ilgalaikės socialinės globos paslaugos teikiamos 29 tėvų globos netekusiems vaikams,iš jų 3 vaikai yra iš kito rajono. Globos namuose 5-10 metų amžiaus yra 6 vaikai, 12-15 metų amžiaus – 9 vaikai ir 16-18 metų amžiaus - 10 vaikų. 4 jaunuoliams virš 18 metų yra teikiamos palydimosios globos paslaugos, kol jie baigs mokyklą;
* bet kuriuo paros metu priima vaikus iš Vaiko teisių apsaugos skyriaus specialistų ar policijos pareigūnų, kurie juos laikinai paėmė iš tėvų ar kitos buvimo vietos;
* įgyvendina ES projektą „Bandomosios socialinių globėjų veiklos užtikrinimo paslaugos“,

kuris baigiasi 2018 m liepos 1 dieną. Sudaryta veiklos sutartis su budinčia globotoja, kuriai prižiūrėti buvo perduoti 4 mažamečiai vaikai, laikinai paimti iš tėvų globos;

* 2018 metais parengti nauji projektai ir tikimasi, kad bus finansuojami iš ES lėšų:

,,Socialinės priežiūros paslaugos, teikiant kompleksinę pagalbą besilaukiančioms moterims ir motinoms, vienoms auginančioms vaikus iki 3 m.“ Du projektai ,,Šeimos modelio Bendruomeninių vaikų globos namų paslaugų vaikams, netekusiems tėvų globos ir jų šeimoms“.

Plungės vaikų globos namai išlaikomi iš valstybės biudžeto tikslinių dotacijų ir

Savivaldybės biudžeto lėšų. Globos namuose gyvena 6 vaikai, kurie buvo apgyvendinti iki 2007 metų sausio 1 dienos, jų išlaikymui iš valstybės biudžeto 2018 metais skirta 78,1 tūkst. eurų. Kitų vaikų išlaikymui iš Savivaldybės biudžeto 2018 metais skirta 299,0 tūkst. eurų.

Įstaigos veiklai vykdyti nustatyti 35,75 etato, faktiškai dirba 38 darbuotojai. Po reorganizacijos planuojama, kad liks 28,25 pareigybės, 8,25 darbuotojai pereis dirbti į Globos centrą arba atsisakys darbo dėl įvairių priežasčių.

|  |  |  |  |
| --- | --- | --- | --- |
| **Pareigybės** | **Etatų skaičius** | **Planuojama**  **dirbti Socialinių paslaugų centre** | **Darbo vietos nenumatytos** |
| Direktorius | 1 | - | 1 |
| Direktoriaus pavaduotojas | 1 | 1 | - |
| Sekretorė | 1 | 1 |  |
| Buhalteris | 1 |  | 1 |
| Ūkvedys | 1 | 1 |  |
| Vairuotojas | 1 | 1 |  |
| Skalbėjas | 0,75 | 0,75 |  |
| siuvėjas | 0,5 |  | 0,5 |
| Kiemsargis | 0,5 | 1 |  |
| Valytojas | 0,75 | 1 |  |
| Virėjas | 1 |  | 1 |
| Sandėlininkas | 0,5 |  | 0,5 |
| Kompiut. Priež. Darb. | 0,25 |  | 0,25 |
| Ein. remonto priež. darb. | 1 | 1 |  |
| Socialinis darbuotojas (pedagogas) | 9 | 6 | 3 (Globos centras) |
| Socialinio darbuotojo padėjėjas | 12 | 12 |  |
| Psichologas | 1 | 1 |  |
| Medicinos personalas | 0,5 | 0,5 |  |
| Užimtumo specialistai | 2 | 1 | 1 |
| **IŠ VISO** | **35,75** | **28,25** | **8,25** |

Plungės rajono savivaldybės tarybai priėmus šį sprendimą, įstaigų vadovai per mėnesį nuo šio sprendimo priėmimo dienos, vadovaudamiesi Lietuvos Respublikos civilinio kodekso ir Lietuvos Respublikos biudžetinių įstaigų įstatymo nuostatomis, parengs Plungės vaikų globos namų ir Plungės socialinių paslaugų centro reorganizavimo sąlygų aprašą, kuriame bus nurodyta:

1) kiekvienos reorganizavime dalyvaujančios biudžetinės įstaigos pavadinimas, teisinė forma, buveinė, kodas, registras, kuriame kaupiami ir saugomi duomenys apie šias biudžetines įstaigas;

2) reorganizavimo būdas, pasibaigiančios biudžetinės įstaigos, po reorganizavimo veiksiančios biudžetinės įstaigos;

3) momentas, nuo kurio pasibaigiančios biudžetinės įstaigos teisės ir pareigos pereina po reorganizavimo veiksiančiai biudžetinei įstaigai.

Antikorupcinis vertinimas*.*  Vadovaujantis LR korupcijos prevencijos įstatymo 8 straipsnio 1 dalies nuostatomis, sprendimo projekto antikorupcinis vertinimas neatliekamas, nes sprendime nenumatoma reguliuoti visuomeninius santykius, numatytus šio įstatymo 8 straipsnio 1 dalyje.

Socialinės paramos skyriaus vedėja Genovaitė Vasylienė